Morten Arvidsson er sammen med ledelsen i Vendsyssel Håndbold kommet frem til, at han takker han af. - Vi har i den tid Morten har været ansat hos Vendsyssel Håndbold været utrolig glade for hans indsats og store faglige viden både på og uden for banen. Morten har været med til at sætte nogle ting i gang som vi i klubben vil arbejde videre med, skriver klubben i en pressemeddelelse. Når sidste turneringskamp i 1. division er spillet slutter hans tid i klubben. - Der er et stort potentiale for elitehåndbolden i Vendsyssel Håndbold, som kræver stor daglig opmærksomhed og en arbejdsressource, der pt. sammenholdt med mit civile arbejde, er vanskelig at få til at gå op i en større enhed. Derfor giver det god mening, at Vendsyssel Håndbold fremadrettet finder det rigtige match til at videreføre projektet, lyder det fra Morten Arvidsson. Nu er målet at slutte 1. division af på bedst mulige vis.

Opsummering:
Cheftræner Morten Arvidsson stopper som cheftræner hos Vendsyssel Håndbold.